CELEX: C2006/060/58
Language: da
Date: 2006-03-11 00:00:00
Title: Sag C-39/06: Sag anlagt den  24. januar 2006  af Kommissionen for De Europæiske Fællesskaber mod Forbundsrepublikken Tyskland

11.3.2006   
            
            
               DA
            
            
               Den Europæiske Unions Tidende
            
            
               C 60/30
            
         Sag anlagt den 24. januar 2006 af Kommissionen for De Europæiske Fællesskaber mod Forbundsrepublikken Tyskland
   (Sag C-39/06)
   (2006/C 60/58)
   Processprog: tysk
   Ved De Europæiske Fællesskabers Domstol er der den 24. januar 2006 anlagt sag mod Forbundsrepublikken Tyskland af Kommissionen for De Europæiske Fællesskaber ved Kilian Gross og Tibor Scharf, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Forbundsrepublikken Tyskland har tilsidesat sine forpligtelser i henhold til 249 EF samt artikel 1, 2 og 3 i Kommissionens beslutning af 30. oktober 2002 vedrørende støtteforanstaltning C 62/00 (ex NN 142/99), i dens ændrede affattelse af 13. maj 2003 (2003/643/EF) (1) om Tysklands statsstøtte til fordel for Kahla Porzellan GmbH og Kahla/Thüringen Porzellan GmbH, idet den ikke har vedtaget de nødvendige foranstaltninger for at kræve den ydede støtte tilbagebetalt.
            
         
               2)
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   Ifølge Kommissionen har den tyske regering ikke på tilstrækkelig vis gennemført Kommissionens beslutning af 30. oktober 2002 vedrørende støtteforanstaltning C 62/00 (ex NN 142/99), i dens ændrede affattelse af 13. maj 2003 (2003/643/EF).
   Ved denne beslutning blev flere støtteforanstaltninger, som Tyskland havde gennemført i årene 1991 til 1993 til fordel for Kahla Porzellan GmbH og i årene 1993 til 1999 til fordel for Kahla/Thüringen Porzellan GmbH, erklæret uforenelige med fællesmarkedet. Samtidig blev Tyskland pålagt at tilbagesøge støtten med renter.
   Den omstændighed, at beslutning 2003/463/EF er anfægtet som led i sag T-20/03, har for Kommissionen ingen indflydelse på forpligtelsen til at gennemføre beslutningen, eftersom søgsmålet ikke har opsættende virkning.
   Eftersom Forbundsrepublikken Tyskland på trods af flere skriftlige påbud fra Kommissionens side endnu ikke fuldstændigt har gennemført beslutning 2003/643/EF, har Kommission indbragt sagen for Domstolen i henhold til artikel 88, stk. 2, andet afsnit, EF.
   
      (1)  EUT L 227, s. 12.